Геоэкологиялык экспертиза

Геоэкологиялык экспертиза – курулушта, ошондой эле кандайдыр бир ишкананын жана мекеменин иштөө процессинде боло турган экологиялык бузулуу кесепетинин адис же адистер тобу тарабынан иликтениши жана бааланышы. Геоэкологиялык экспертиза божомолдонгон маалыматтарды бири-бирине салыштыруу аркылуу ишкананын отурукташкан калкка, айлана-чөйрөгө, башка ишканаларга (айлана-чөйрө аркылуу) тийгизе турган таасирин аныктоо менен жүзөгө ашырылат. Геоэкологиялык экспертиза адатта төмөнкүлөрдү өзүнө камтыйт: табият шартына баа берүүнү; ишканалардын адамдын жашоо шартына, жаратылыш ресурстарына, башка ишканаларга таасирин анализдөөнү; ченем (нормативдик) базасына ылайык ишкананы куруунун жана пайдалануунун экономикалык, экологиялык жана социал. натыйжалуулугун аныктоону; курулуштун түрдүү варианттарын анализдөөнү. Геоэкологиялык экспертиза мамлекеттик, ведомстволук жана коомдук болуп бөлүнөт.
Категория:Жаратылыш
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4